kardosdrur/scandi-wiki huggingface dataset:
Kristian Østberg

Kristian Østberg (født 8. november 1867 i Grue, Solør, død 21. februar 1942 i Ås) var en norsk jurist. 

Oprindelig uddannet som underofficer og senere som folkeskolelærer tog Østberg 1900 studentereksamen og 1905 juridisk embedseksamen, havde derefter en række år (1909—18) ansættelse i den norske statsrevision, blev 1915 dr. juris og fra 1918 knyttet til Norges Landbrugshøjskole i Ås som docent i retslære og nationaløkonomi, fra 1919 tillige til Krigsskolen som lærer i samfundslære. Foruden en række bidrag til tidsskrifter og leksika samt enkelte lærebøger har Østberg navnlig skrevet Norsk Bonderet I—IV (1914—26, I i ny udgave 1927), i hvilket værk han på grundlag af historisk materiale og oplysninger, indsamlede i marken, giver en værdifuld fremstilling af dele af den sædvaneret, som har udviklet sig blandt norske bønder med hensyn til landbrugets retsforhold, således bland andet af reglerne om kreaturleje, tjenesteforhold og tømmerdrift. Også sider af den færøske bonderet er behandlet i værket.

Kilder 

 

 

Jurister fra Norge
Statsrevisorer
Faglitterære forfattere fra Norge
Norsksprogede forfattere fra Norge
Nordmænd i 1800-tallet
Nordmænd i 1900-tallet
Bedstemødrene fra Plaza de Mayo

Bedstemødrene fra Plaza de Mayo (spansk: Asociación Civil Abuelas de Plaza de Mayo) er en menneskerettighedsorganisation, der har til formål at finde børn, der blev stjålet og uretmæssigt adopteret under den beskidte krig i Argentina. Organisationens præsident er Estela Barnes de Carlotto.

Organisationen blev etableret i 1977 med henblik på at finde børn, der forsvandt under undertrykkelsen. Det var nogle bedstemødre, der tog initiativet, oprindeligt under navnet Abuelas Argentinas con Nietitos Desaparecidos – Argentinske bedstemødre med forsvundne børnebørn, hvilket de senere ændrede til det nuværende navn efter stedet, hvor organisationens hovedkvarter ligger.

Ideen var at finde og bringe forsvundne børn tilbage til overlevende biologiske familiemedlemmer, idet nogle af de forsvundne børn var født af mødre, der var fængslet og senere "forsvundet". Bedstemødrene fik hjælp til identifikationen af børnene af den amerikanske genetiker Mary-Claire King.

I 1998 havde organisationen dokumentation på 256 ud af et anslået antal på omkring 500 børn, der var ulovligt adopteret under militærstyret. Af disse 256 er 56 blevet fundet og 7 er døde. I 2008 var det fundne antal nået op på 97.

For arbejdet modtog Bedstemødrene fra Plaza de Mayo i 2011 Félix Houphouët-Boigny-fredsprisen i Paris.

Se også 
 Mødrene fra Plaza de Mayo

Menneskerettigheder
Etableret i 1977
Argentinas politik
Axzon

Goodvalley A/S, tidligere Axzon A/S er en dansk virksomhed, der driver svinekødsproduktion i Østeuropa. Koncernen har datterselskaber i Danmark, Polen, Ukraine og Rusland. Produktionen og administrationen er baseret på dansk knowhow og teknologi og styres fra hovedsædet i København. Fokus er på hele forsyningskæden indenfor svinekødsproduktion. Produktionen starter med markbrug, hvor der produceres foder til brug på produktionsgårde. Foder klargøres i fodermøller, hvorefter det fodres til grise. Når grisene er blevet opfedet, så sendes de til slagtning på egne slagterier. Svinegylle omdannes til energi på biogasanlæg. På slagterierne forarbejdes kød til færdige svinekødsprodukter til salg i forretninger.

Axzons primære ejer er Polen Invest A/S, som primært er ejet af danske landmænd, der har aktiemajoriteten af Axzon. Nøglepersoner er administrerende direktør Kristian Brokop Jakobsen bestyrelsesformand Niels Rauff Hansen og bestyrelsesnæstformand Anders Bundgaard

Der er 2.423 ansatte i alle koncernens datterselskaber, der høstes årligt 26.987 hektar, der sælges årligt 1.129.975 svin og der produceres årligt 51.100 tons kød.

Danmark 
I Danmark drives hovedkontor i København

Polen 
I Polen drives selskaberne Goodvalley Agro og Goodvalley Polska. Goodvalley Agro S.A. fokuserer på markbrug og svinefarme i Województwo pomorskie i området omkring Przechlewo. På markbrugene dyrkes der 13.000 hektar. I svineproduktionen indgør 20.000 søer.
Goodvalley Polska  et svinekødsslagteri ved Przechlewo i Polen. Goodvalley Agro leverer årligt 400.000 slagtesvin til Goodvalley Polska.

Ukraine 
I Ukraine drives selskabet Goodvalley Ukraine, som driver markbrug og svinebrug omkring Kopanky i Ivano-Frankivsk oblast.

Rusland 
I Rusland drives selskabe Goodvalley Russia, som driver markbrug og svinebrug og Tambov oblast.

Kilder 

Goodvalley.com

Landbrug
Fødevarer
Route Adélie de Vitré 2017

Route Adélie de Vitré 2017 var den 22. udgave af cykelløbet Route Adélie de Vitré. Løbet var en del af UCI Europe Tour-kalenderen og blev arrangeret 31. marts 2017. Det blev vundet af franske Laurent Pichon fra .

Hold og ryttere

Resultater

Eksterne henvisninger 
 
 

2017
UCI Europe Tour 2017
Tour du Finistère 2017

Tour du Finistère 2017 var den 32. udgave af cykelløbet Tour du Finistère. Løbet var en del af UCI Europe Tour-kalenderen og blev arrangeret 15. april 2017. Det blev vundet af franske Julien Loubet fra Armée de Terre.

Hold og ryttere

Resultater

Eksterne henvisninger 
 
 

2017
UCI Europe Tour 2017
Paris-Camembert 2017

Paris-Camembert 2017 var den 77. udgave af cykelløbet Paris-Camembert. Løbet var en del af UCI Europe Tour-kalenderen og blev arrangeret 11. april 2017. Det blev vundet af franske Nacer Bouhanni fra .

Hold og ryttere

Resultater

Eksterne henvisninger

2017
UCI Europe Tour 2017
VM i curling 1986 (kvinder)

Verdensmesterskabet i curling for kvinder 1986 var det ottende VM i curling for kvinder. Mesterskabet blev arrangeret af World Curling Federation og afviklet i Kelowna Arena i Kelowna, British Columbia, Canada i perioden 23. - 29. marts 1986. Canada var vært for mesterskabet for anden gang, men det var første gang, at det blev spillet i Kelowna.

Mesterskabet blev vundet af Canadas hold bestående af skipper Marilyn Bodogh-Darte, Kathy McEdwards, Christine Bodogh-Jurgenson og Jan Augustyn, som i finalen besejrede Vesttysklands hold anført af skipper Andrea Schöpp med 12-5, og dermed vandt Canada verdensmesterskabet for tredje år i træk og fjerde gang i alt. Vesttysklands bedste VM-resultat indtil da havde været bronzemedaljerne i 1984, så sølvmedaljerne var nationens bedste resultat indtil da. Bronzemedaljerne blev vundet af Sverige, som i bronzekampen, der var et opgør mellem de to tabende semifinalister, besejrede Skotland med 10-9.

Danmark blev repræsenteret af et hold fra Hvidovre Curling Club under ledelse af Helena Blach, som endte på ottendepladsen efter at have opnået tre sejre og syv nederlag.

Hold 

Mesterskabet havde deltagelse af 10 hold: Otte fra Europa og to fra Nordamerika:

Resultater 

De ti deltagende hold spillede først et grundspil alle-mod-alle, hvilket gav ni kampe til hvert hold. De fire bedste hold efter grundspillet gik videre til slutspillet om medaljer.

Grundspil 

De ti hold spillede en enkeltturnering alle-mod-alle, hvilket gav ni kampe til hvert hold. De fire bedste hold i grundspillet gik videre til slutspillet.

Grundspillet blev vundet af Canada med 8 sejre foran Skotland og Tyskland, begge med 7 sejre, så de tre hold gik direkte videre til slutspillet. Fjerdepladsen blev imidlertid delt af to hold med hver seks sejre. De to hold spillede derfor en tiebreak-kamp om den sidste semifinaleplads, hvori Sverige sikrede sig pladsen ved at besejre Norge med 9-7.

Slutspil 

De fire bedste hold fra grundspillet spillede i slutspillet om medaljer.

Samlet rangering

Kilder / eksterne henvisninger 
Word Curling Federation - Results & Statistics - World Curling Championships 1986 - Women

Noter 

1986 (kvinder)
Sport i 1986
Sport i Kelowna
Curling i Canada
Edwardianske periode

Den Edwardianske periode eller Edwardianske tid omfatter Edward VII's korte regeringstid (1901 - 1910), men perioden bliver hyppigt regnet fra 1890 til første verdenskrig, 1914.

Det britiske imperium var på sit højeste, men samtidigt mærkedes det, at Storbritanniens tid som verdens førende nation snart var ovre.

Før den Edwardianske periode kom Klunketiden.

Historiske epoker
Hans Ditlev Bendixsen

Hans Ditlev Bendixsen (14. oktober 1842 i Thisted – 12. februar 1902 i Californien) var en dansk skibsbygger, der 1869 – 1902 drev et skibsværft i Fairhaven ved Eureka i det nordlige Californien. Bendixsen er begravet i Thisted.

Liv 
Hans Ditlev Bendixsens far var tobaksfabrikant og konsul i Thisted men sønnen brød med familietraditionen og blev uddannet som skibsbygger i Aalborg og arbejdede siden som sådan i København, inden han emigrerede til Californien. Efter nogle års arbejde i San Francisco blev han medejer af et værft i Fairhaven ca. 400 km. nord for San Francisco. Senere blev han selvstændig, indtil en økonomisk krise i 1877 tvang ham til at sælge virksomheden; han fortsatte dog på værftet, som han efter nogle år blev i stand til at købe tilbage.

I Bendixsens tid byggede hans værft 115 fartøjer, heraf 50 tre- eller firemastede skonnerter, de fleste beregnet til fragt af tømmer fra skovene i Californien og Oregon.

Død 
Efter Bendixsens pludselige død i 1902 bragte enken, Emma Bendixsen, hans kiste til Danmark, hvor han blev begravet på Søndre Kirkegård i fødebyen Thisted.

Henvisninger 

Dansk-amerikanere
Personer fra Thisted
Skibsbyggere fra Danmark
Route Adélie de Vitré

Route Adélie de Vitré er et fransk endagsløb i landevejscykling som arrangeres hvert år i marts/april. Løbet er blevet arrangeret siden 1996, for at erstatte Tour d'Armorique, der forsvandt i 1995. Løbet er af UCI klassificeret som 1.1 og er en del af UCI Europe Tour.

Vindere

Tour d'Armorique

Eksterne henvisninger 
 

 
Etableret i 1996
Tour du Finistère

Tour du Finistère er et fransk endagsløb i landevejscykling som arrangeres hvert år i april. Løbet er blevet arrangeret siden 1986. Løbet er af UCI klassificeret som 1.1 og er en del af UCI Europe Tour.

Vindere

Eksterne henvisninger 
 
 Side på Cykelsiderne

 
Etableret i 1986
Thomas Nørgaard (filosof)

Thomas Nørgaard er en dansk filosof, der er dr.phil. i filosofi fra Oxford Universitet i 2002. Han var i perioden 2003-12 ansat på European College of Liberal Arts (det nuværende Bard College) i Berlin, hvor han var en af lederne af institutionen. Efterfølgende tilbragte han et år som gæsteprofessor ved Warszawa Universitet, inden han i 2014 blev ansat ved University of Winchester.

Nørgaard har studeret ved universiteterne i Aarhus, St. Andrews, Newcastle (Keele) og Tübingen.

Referencer 

Filosoffer fra Danmark
Thomas Nørgaard (flertydig)

Thomas Nørgaard er navnet på flere personer:

 Thomas Nørgaard, dansk fodboldspiller
 Thomas Schmidt Nørgaard, Journalist og radiovært.
 Thomas Nørgaard (filosof), dansk filosof
 Thomas Nørgaard, assistenttræner i Lyngby Boldklub
Adele af Frankrig

Adele af Frankrig (eller Adèle, født i 1009, død 8. januar 1079 i Messines i Flandern) var en fransk prinsesse, grevinde af Corbie og helgen med navnet Adela af Messines, hertuginde af Normandiet og grevinde af Flandern. Adèles betydelige indflydelse skyldtes i høj grad hendes familieforbindelser.

Liv og virke

Baggrund 
Adelas fader var kapetingerkongen Robert II af Frankrig (Robert den fromme), som regerede landet fra 996 til 1031,. Hendes broder var kong Henrik I (regerede 1031–1060). 

Ligesom alle de efterlevende børn af kong Robert kom hun fra hans tredje ægteskab, med Constance af Arles.

Ægteskab 
Hun blev gift i 1027 med hertug Richard III af Normandiet og efter Rikards død lidt senere samme år i 1028 i Paris med greve Balduin V af Flandern, og blev mor til Robert I af Flandern.

Indflydelse 
Adela fik ved sit giftemål forleningen Corbie af sin fader og titlen grevinde af Corbie, hvilket hun beholdt frem til, at Corbie i 1074 blev taget tilbage af den franske krone. Hun udøvede indflydelse på ægtefællens kirkelige politik og menes at have medvirket til indførelsen af kollegiale forsamlinger, det vil sige civile klostre uden klosterløfter; hun medvirkede til grundlæggelsen af sådanne i Aire (1049), Lille (1050) og Harelbeke (1064), samt også traditionelle klostre i Messines (1057) og Ename (1063). 

Ægtefællen var sammen med hennes svigerinde Anna af Kiev Frankrigs regent 1060-67.

Nonne 
Ved ægtefællens død i 1067 rejste hun til Rom, hvor hun aflagde løfter som nonne for paven, og hun levede senere i benediktinerindernes kloster i Messines, nær Ypern. 

Hun sendte i 1071 en bøn om hjælp fra Frankrig for sin sønnesøn, da Flandern blev angrebet af hendes anden søn.

Noter 

Helgener
Flandern
VM i curling 1987 (kvinder)

Verdensmesterskabet i curling for kvinder 1987 var det niende VM i curling for kvinder. Mesterskabet blev arrangeret af World Curling Federation og afviklet på Lake Forest College i Chicago, Illinois, USA i perioden 22. - 28. marts 1987. USA var vært for mesterskabet for første gang.

Mesterskabet blev vundet af Canadas hold bestående af skipper Pat Sanders samt Georgina Hawkes, Louise Herlinvaux og Deb Massullo, som i finalen besejrede Vesttysklands hold anført af skipper Andrea Schöpp med 14-2, og dermed vandt Canada verdensmesterskabet for fjerde år i træk og femte gang i alt, mens Vesttyskland og Schöpp måtte nøjes med sølvmedaljerne for andet VM i træk, hvilket imidlertid var en tangering af nationens bedste VM-resultat. Bronzemedaljerne blev vundet af Schweiz, som i bronzekampen mellem de to tabende semifinalister, besejrede Norge med 7-4.

Danmark blev repræsenteret af et hold fra Hvidovre Curling Club under ledelse af Helena Blach, som endte på syvendepladsen efter at have opnået fire sejre og syv nederlag.

Hold 

Mesterskabet havde deltagelse af 10 hold: Otte fra Europa og to fra Nordamerika:

Resultater 

De ti deltagende hold spillede først et grundspil alle-mod-alle, hvilket gav ni kampe til hvert hold. De fire bedste hold efter grundspillet gik videre til slutspillet om medaljer.

Grundspil 

De ti hold spillede en enkeltturnering alle-mod-alle, hvilket gav ni kampe til hvert hold. De fire bedste hold i grundspillet gik videre til slutspillet.

Grundspillet blev vundet af Canada med 8 sejre foran Tyskland med 7 sejr efterfulgt af Norge og Schweiz, begge med 6 sejre, så de fire hold gik videre til slutspillet.

Slutspil 

De fire bedste hold fra grundspillet spillede i slutspillet om medaljer.

Samlet rangering

Kilder / eksterne henvisninger 
Word Curling Federation - Results & Statistics - World Curling Championships 1987 - Women

Noter 

1987 (Kvinder)
Sport i 1987
Sport i Chicago
Curling i USA
Fleury Loiret HB

Fleury Loiret HB er en fransk kvindehåndboldklub, hjemmehørende i Fleury-les-Aubrais, Loiret.

Resulater 
 Division 1 Féminine:
 Guld: 2015
 Bronze: 2013, 2016
 Coupe de France:
 Vinder: 2014
 Coupe de la Ligue:
 Vinder: 2015
 Finalsit: 2008
 EHF Cup Winners' Cup:
 Finalist: 2015
 EHF Challenge Cup:
 Semifinalist': 2012

Truppen 2016/17 

Målvogtere
 72  Cécilia Errin
 83  Jade Honsai
 97  Julie Foggea
Fløjspillere
 9  Paule Baudouin
 19  Manon Le Bihan
 33  Elsa Deville
 78  Manon Grimaud
Stregspillere
 7  Laura Dorp
 11  Oriane Ondono
 14  Elisabeth Chávez

Bagspillere
LB
 5  Amina Sankharé
 6  Aida Viloria Ponsarnau
 8  Mélissa Agathe
 10  Diankenba Nianh
 30  Alena Ikhneva
CB
 22  Jéssica Dias
 23  Eyatne Rizo
 27  Juliette Guerrier
RB
 2  Bruna de Paula
 4  Daniela Miño Larenas
 73  Laurine Daquin

Transfers 2017-2018 
 Tilgange
  Laura Kamdop (PV)
  Fanta Keita (RB)

 Afgange
  Elisabeth Chávez (PV)

Kilder

Eksterne henvisninger 
 

Håndboldklubber fra Frankrig
Etableret i 1974
Sport i Frankrig
OGC Nice Côte d'Azur Handball

OGC Nice Côte d'Azur Handball eller Nice Handball er en fransk håndboldklub, hjemmehørende i Nice, Frankrig. Holdet fik debut i den franske liga, Championnat de France de Handball, i 2012.

Resultater 
LFH Division 1 Féminine:
Sølv (1): 2019
Coupe de la Ligue:
Finalist (1): 2016

Spillertruppen 2022-23 

Målvogtere
 16  Jovana Micevska
 99  Marija Čolić
Fløjspillere
LW
 2  Mathilde Kérinec
 5  Dienaba Sy
 20  Mathita Diawara
RW
 17  Marie Prouvensier
 70  Margaux Le Blevec
Stregspillere
 10  Camille Denojean 
 15  Anne-Emmanuelle Augustine  
 31  Marie Fall

Bagspillere
LB
 13  Djazz Chambertin
 49  Aimée von Pereira
 66  Wendy Semedo
CB
 33  Martina Školková
 86  Ehsan Abdelmalek
RB
 19  Adriana Holejova
 44  Laurène Dembele

Kilder

Eksterne henvisninger 
 

Håndboldklubber fra Frankrig
Etableret i 2011
Sport i Nice
Margarete 3. af Flandern

Margarete af Dampierre (født 13. april 1350, død 16./21. marts 1405) var grevinde af Flandern (som Margarete III), grevinde af Artois og pfalzgrevinde af Burgund (som Margarete II) og to gange hertuggemalinde af Burgund. Via sin moder, Margarete af Brabant, datter af Jan III af Brabant, var hun også arving af grevskaberne Brabant og Limburg.

Historie 
Margarete var datter af og arving til Ludvig II af Flandern (Louis de Mâle), greve af Flandern, greve af Nevers og greve af Rethel (1346–1384) og hans hustru Margarete af Brabant. Via sin moder Margarete af Frankrig var Ludvig også greve af Burgund og greve af Artois (1382–1384).

I 1357 blev den syv år gamle Margarete gift med Filip af Rouvres, barnebarn og arving efter Eudes IV af Burgund. Filip var elleve år gammel og hendes tremenning. Han var greve af Burgund og Artois (1347–1361), hertug af Burgund (1350–1361) og blev greve af Auvergne og Boulogne (1360–1361).

Margarete blev enke i 1361, og med hendes ægtemands død blev hertugdømmet Burgund arvet af Johan II af Frankrig (som Johan I af Burgund). I 1363 blev Filip 2. af Burgund, Johans yngste søn, givet hertugdømmet og giftede sig med den tidligere hertuginde i 1369. Filip havde været hertug af Touraine (1359–1363) og blev senere greve af Charolais (1390–1404). Da Margaretes fader døde i 1384 arvede hun og Filip amterne Artois, Burgund, Flandern, Nevers og Rethel. Filip døde i 1404 og Margarete året efter.

Guizot mente ikke, at hendes far nærede noget ønske om at gifte hende til en franskmand og var langt mere venlig indstillet mod England. Han blev overtalt til ægteskabet af sin moder, Margarete af Frankrig.

Familie 
Hendes ældste søn, Johan 2. af Burgund, også kaldet for "den frygtesløse", fulgte henne i 1405 som hertug af Burgund, greve af Burgund, greve af Artois, og greve af Flandern. I 1406 arvede hendes yngre søn, Antoine af Brabant, Brabant og Limburg. Nevers var først i hendes levetid givet til deres ældste søn Johan, men efter, at han blev hertug, gik Nevers videre til hendes yngste søn Philippe.

Flandern
Grever af Flandern
Huset Dampierre
VM i curling 1988 (kvinder)

Verdensmesterskabet i curling for kvinder 1988 var det tiende VM i curling for kvinder. Mesterskabet blev arrangeret af World Curling Federation og afviklet i The Summit Centre i Glasgow, Skotland i perioden 4. - 10. april 1988. Skotland var VM-værtsland for femte gang, men det var første gang, at mesterskabet blev spillet i Glasgow. Turneringen var det foreløbigt sidste "rene" kvinde-VM, eftersom kvindernes og mændenes mesterskaber de følgende 16 år blev afviklet som et samlet stævne.

Mesterskabet blev vundet af Vesttysklands hold bestående af skipper Andrea Schöpp samt Almut Hege-Schöll, Monika Wagner og Suzanne Fink, som i finalen besejrede Canadas hold anført af skipper Heather Houston med 9-3, og dermed vandt Vesttyskland verdensmesterskabet for første gang, efter at holdet de to foregående år havde måttet nøjes med sølvmedaljerne. Det var endvidere første gang siden 1983, at guldmedaljerne ikke blev hængt om halsen på et canadisk hold. Bronzemedaljerne blev vundet af Sverige, som i bronzekampen mellem de to tabende semifinalister, besejrede Norge med 14-2.

Danmark blev repræsenteret af et hold fra Hvidovre Curling Club under ledelse af Helena Blach, som endte på femtepladsen efter at have opnået fem sejre og fire nederlag.

Hold 

Mesterskabet havde deltagelse af 10 hold: Otte fra Europa og to fra Nordamerika:

Resultater 

De ti deltagende hold spillede først et grundspil alle-mod-alle, hvilket gav ni kampe til hvert hold. De fire bedste hold efter grundspillet gik videre til slutspillet om medaljer.

Grundspil 

De ti hold spillede en enkeltturnering alle-mod-alle, hvilket gav ni kampe til hvert hold. De fire bedste hold i grundspillet gik videre til slutspillet.

Grundspillet blev vundet af Vesttyskland med 7 sejre foran Canada, Sverige og Norge, alle med 6 sejre, så de fire hold gik videre til slutspillet.

Slutspil 

De fire bedste hold fra grundspillet spillede i slutspillet om medaljer.

Samlet rangering

Kilder / eksterne henvisninger 
Word Curling Federation - Results & Statistics - World Curling Championships 1988 - Women

Noter 

1988 (Kvinder)
Sport i 1988
Sport i Glasgow
Curling i Storbritannien
Ráðbarðr

Ráðbarðr, i moderne gengivelse Radbard eller Rådbard (måske tillige Rathbarthi hos Saxo), var en sagnkonge fra vikingetiden. Han optræder i et antal forskellige norrøne tekster. Nyere dansk historieskrivning tenderer til at identificere ham med friserkongen Redbad (død 719).

Han var svigersøn til Skåne-, Daner- og Svearkongen Ivar Vidfadme og gift med dennes datter Aud (Auðr).

Ráðbarðr nævnes i mindst fem forskellige kilder (sagaer, kvad og slægtslister). I de fire af kilderne omtales der intet om hans geografiske eller slægtsmæssige tilknytning, mens han i en enkelt kilde (Sögubrot), nedskrevet omkring det 13. århundrede, identificeres som konge af Gardarige (Rusland). Frisland eksisterede ikke længere som en national enhed på den tid, hvor Sögubrot blev nedskrevet, mens Gardarige på sin side endnu ikke fandtes i det 7.- og 8. århundrede, hvor Ráðbarðr skulle have levet.

For videre oplysninger om Ráðbarðr - se: Redbad.

Noter 

Frisland
Nordiske folkesagnkonger
Personer fra vikingetiden
Randver

Randver eller Randvér var mytologisk konge af danerne og svearne ifølge Hervors saga.

Biografi 
Randver var sandsynligvis søn af Redbad og Aud (Auðr), en datter af Skåne-, Daner- og Svearkongen Ivar Vidfadme.

Han blev på et tidspunkt  i det 8. århundrede udpeget til konge eller regent i svearriget og muligvis i Vestgötaland tillige.

Han var gift med Ingild, datter af en ikke nærmere identificeret sveakonge.

Han skulle på mødrene side have været halvbror til Harald Hildetand.

Hervarar saga oplyser to steder noget om Randvers død. Det ene sted nævnes det, at Randver "døde en pludselig død" og det andet sted, at han "faldt i England" (engelske kilder giver dog ingen oplysninger om et sådan dødsfald, og derfor må oplysningen nok behandles med såvel forsigtighed som skepsis). Han blev efterfulgt af sin søn  (muligvis identisk med Sigfred).

Anetavle 
Et forsøg på en mulig anetavle for Randver

Se også 
Ráðbarðr

Fodnoter

Noter 

Nordiske folkesagnkonger
Marija Čolić

Marija Čolić (født 12. April 1990) er en serbisk håndboldspiller som spiller i OGC Nice Côte d'Azur Handball og Serbiens håndboldlandshold.

Hun deltog under EM i håndbold 2016 i Sverige.

Noter 

Håndboldspillere fra Serbien
Malin Holta

Malin Holta (født 9. Februar 1993) er en norsk håndboldspiller som spiller i Sola HK og Norges håndboldlandshold.

Noter 

Håndboldspillere fra Norge
GE Power

GE Power (tidligere GE Energy) er en amerikansk energiteknikvirksomhed, som udgør et datterselskab til konglomeratet General Electric. Virksomheden satser på bred række af energiteknologier heriblandt grøn energi. Eksempelvis er virksomheden verdens næststørste producent af vindmøller.

Ekstern henvisning 
 http://www.gepower.com/businesses/ge_wind_energy/en/index.htm 

Vindturbineproducenter
Energiteknikvirksomheder
General Electric
Virksomheder i Atlanta
E! Online

E! Online er en engelsk underholdningsside, hvor man kan læse en masse omkring de kendte, herunder nyheder eller rettere sagt ”gossip”. Derudover er der en masse råd til stil og skønhed, events, informationer og tv-shows, film og musik med de kendte, som eksempelvis ”keeping up with the Kardashians”. Herudover er der også en masse om mode og livsstil, cover af Award shows, film premiere mm.

E! Online er en af de hurtigste voksende og mest indflydelsesrige side på nettet med over 23 millioner brugere om måneden i USA og endnu flere millioner brugere internationalt.

E! Online er en del af NBCUniversal Cable Entertainment, en afdeling af NBCUniversal, som er et af verdens firmaer inden for medier og underholdning.

Underholdningsnetsteder